Neuvoston asetus (ETY) N:o 1010/86, annettu 25 päivänä maaliskuuta 1986, tiettyjen kemianteollisuudessa käytettävien sokerialan tuotteiden tuotantotukeen sovellettavista yleisistä säännöistä



Virallinen lehti nro L 094 , 09/04/1986 s. 0009 - 0012

Suomenk. erityispainos Alue 3 Nide 20 s. 0179

Ruotsink. erityispainos Alue 3 Nide 20 s. 0179



NEUVOSTON ASETUS (ETY) N:o 1010/86, annettu 25 päivänä maaliskuuta 1986, tiettyjen kemianteollisuudessa käytettävien sokerialan tuotteiden tuotantotukeen sovellettavista yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(), sellaisena kuin se on viimeksi muutettuna asetuksella (ETY) N:o 934/86(), ja erityisesti sen 9 artiklan 5 kohdan ja 28 artiklan 5 kohdan, ottaa huomioon komission ehdotuksen, sekä katsoo, että asetuksen (ETY) N:o 1785/81 9 artiklan 3 kohdan mukaisesti voidaan kyseisellä asetuksella hallinnoidulle ja tiettyjen kemianteollisuuden tuotteiden valmistukseen käytetylle sokerille, isoglukoosille sellaisenaan ja siirapeille myöntää tuotantotukia, asetuksen (ETY) N:o 1785/81 28 artiklan 5 kohdan kolmannen alakohdan mukaisesti voidaan säätää, että juurikkaantuottajat ja valmistajat vastaavat kokonaan tai osittain tuotantotukien mahdollisesta myöntämisestä johtuvasta taloudellisesta tappiosta; tämä mahdollisuus olisi pantava täytäntöön kemianteollisuuden käyttämien tavanomaiset määrät ylittävien tuotemäärien osalta, olisi otettava käyttöön tuotantotukijärjestelmä, joka mahdollistaisi sokerin tavanomaisia määriä suuremman menekin; tämän vuoksi kyseiset tuotteet olisi vastaisuudessa voitava asettaa tämän teollisuuden käytettäviksi alennetuin hinnoin, tärkkelystuotteiden tapaan sokeri on erityisesti perustuote, jota kemianteollisuus voi käyttää samankaltaisten tuotteiden valmistukseen; tämän vuoksi olisi erityisesti varmistettava näiden perustuotteiden käytön sopusointuinen kehitys; tätä varten olisi säädettävä sellaisen tuotantotukijärjestelmän soveltamisesta, jossa otetaan samanaikaisesti huomioon sokerin hinta, kyseisten kemikaalien valmistukseen tarvittavan maissin arvo, tärkkelystuotteille vilja- ja riisialan tuotantotukiin sovellettavista yleisistä säännöistä 25 päivänä maaliskuuta 1986 annetun neuvoston asetuksen (ETY) N:o 1009/86() nojalla myönnetyt tuotantotuet sekä sokerin hintojen kehitys maailmanmarkkinoilla; ottaen huomioon sokerialan ja vilja-alan tuotantotukijärjestelmien väliset yhteydet olisi säädettävä, että tällä asetuksella käyttöön otetun tuotantotukijärjestelmän soveltamiseksi viitattaisiin vilja-alan yhteisestä markkinajärjestelystä 29 päivänä lokakuuta 1975 annettuun neuvoston asetukseen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1006/86(), sellaisenaan olevan isoglukoosin osalta olisi säädettävä sen yhtäläisestä käsittelystä kemianteollisuudessa käytettävän valkoisen sokerin kanssa, puhtausasteeltaan melko korkeiksi asetuksen (ETY) N:o 1443/82(), sellaisena kuin se on viimeksi muutettuna asetuksella (ETY) N:o 3819/85(), 1 artiklan 5 kohdan mukaisesti todetut raakasokeri ja siirapit voisivat myös saada tuotantotukia; tämän vuoksi näille perustuotteille olisi myönnettävä valkoisen sokerin tuotantotukea, mukautettuna tapauksen mukaan niiden saannon tai sakkaroosipitoisuuden mukaan; isoglukoosin osalta olisi vaadittava samoja ennakkoedellytyksiä kuin kyseiselle tuotteelle myönnettävien vientitukien osalta, väärinkäytösten välttämiseksi on tärkeää säätää, että tuotantotukea voidaan myöntää ainoastaan, jos muut käyttötarkoitukset on valvontatoimenpiteiden ansiosta suljettu pois; tämä valvonta on mahdollista ainoastaan, jos tuotantotuki myönnetään ainoastaan jalostajalle ja tämän hakemuksesta, valvontatoimenpiteitä voidaan tietyissä tapauksissa tehostaa, jos ne toteutetaan hyväksynnän yhteydessä; tämän vuoksi olisi annettava jäsenvaltiolle, jonka alueella jalostus tapahtuu, oikeus edellyttää jalostajalta hyväksytyksi tulemista, tämän alan teknologisen kehityksen nopeamman seuraamisen mahdollistamiseksi olisi säädettävä, että kyseistä ensimmäisenä laadittua kemikaalien luetteloa muutettaisiin asetuksen (ETY) N:o 1785/81 41 artiklassa tarkoitettua menettelyä noudattaen, ja tällä asetuksella on tarkoitus korvata kemianteollisuudessa käytettävän sokerin tuotantotukeen sovellettavista yleisistä säännöistä 20 päivänä kesäkuuta 1978 annettu neuvoston asetus (ETY) N:o 1400/78(); tämä jälkimmäinen olisi täten kumottava, ON ANTANUT TÄMÄN ASETUKSEN: 1 artikla 1. Markkinointivuodesta 1986/1987, sellaisena kuin se määritellään 3 kohdassa, tuotantotukea myönnetään tässä asetuksessa säädetyin edellytyksin yhteisen tullitariffin alanimikkeeseen 17.02 D ex II kuuluville, puhtausasteeltaan vähintään 85 prosenttia oleville asetuksen (ETY) N:o 1785/81 1 artiklan 1 kohdan a ja f alakohdassa tarkoitetuille tuotteille ja saman kohdan d alakohdassa tarkoitetuille sakkaroosisiirapeille, jäljempänä "perustuotteille", joita käytetään tämän asetuksen liitteessä lueteltujen kemianteollisuuden tuotteiden, jäljempänä "kemikaalien", valmistukseen. 2. Asetuksen (ETY) N:o 1785/81 1 artiklan 1 kohdan f alakohdassa tarkoitetulle tuotteelle tuotantotuki myönnetään ainoastaan, jos: a) tämä tuote on saatu glukoosia isomeroimalla, b) tämän tuotteen fruktoosipitoisuus on vähintään 41 prosenttia kuivapainosta, ja c) tämän tuotteen polysakkaridien ja oligosakkaridien sekä di- tai trisakkaridien kokonaispitoisuus on enintään 8,5 prosenttia kuivapainosta. 3. Tässä asetuksessa "markkinointivuodella" tarkoitetaan markkinointivuotta sellaisena kuin se määritellään asetuksen (ETY) N:o 2727/75 2 artiklan ensimmäisessä alakohdassa. 4. Tuotantotuki vahvistetaan säännöllisesti. 2 artikla 1. Tuotantotuen myöntää se jäsenvaltio, jonka alueella perustuotteet jalostetaan. 2. Jäsenvaltio voi myöntää tuotantotuen ainoastaan, jos tullitarkastuksella tai vastaavat takeet antavalla hallinnollisella tarkastuksella varmistetaan, että perustuotteita käytetään 3 artiklassa tarkoitetussa hakemuksessa eritellyn käyttötarkoituksen mukaisesti. 3 artikla 1. Tuotantotukea myönnetään ainoastaan jalostajille, jotka takaavat, että 2 artiklan 2 kohdassa säädetty tarkastus voidaan toteuttaa minä ajankohtana hyvänsä ja joiden esittämässä hakemuksessa eritellään kemikaali, jonka valmistukseen perustuotetta käytetään. 2. Kyseinen jäsenvaltio voi asettaa tuen saamisen edellytykseksi 1 kohdassa tarkoitettujen jalostajien ennakolta hyväksynnän erityisesti 1 kohdan soveltamiseksi. 4 artikla 1. Tuotantotuen sataan kilogrammaan valkoista sokeria sovellettava määrä vahvistetaan valkoisen sokerin maailmanmarkkinahinnan perusteella, johon lisätään seitsemän ECUn kiinteä määrä sataa kilogrammaa valkoista sokeria kohti, glukoosin hinta ja yhteisön sokerin hinta, sanotun kuitenkaan rajoittamatta 2-5 kohdan soveltamista. 2. Markkinointivuoden 1986/1987 ja 1987/1988 osalta sokerin hinta on yhtä suuri kuin glukoosin hinta. 3. Markkinointivuodesta 1988/1989 sokerin hinta mukautetaan ottaen huomioon valkoisen sokerin maailmanmarkkinahinnan ja glukoosin hinnan mahdollinen erotus. Ensimmäisessä alakohdassa tarkoitettu mukautus toteutetaan: a) markkinointivuoden 1988/1989 osalta 25 prosentilla kyseisestä todetusta erotuksesta; b) markkinointivuoden 1989/1990 osalta 50 prosentilla kyseisestä todetusta erotuksesta, paitsi jos sokerin tuki on edeltävän markkinointivuoden aikana ollut omiaan ennalta odottamattomien olosuhteiden johdosta aiheuttamaan häiriötä tärkkelysteollisuudelle. Tässä tapauksessa 50 prosentin mukautukseen ei siirrytä, ja tämän järjestelmän yksityiskohtaisia sääntöjä tarkistetaan. 4. Edellä olevan 1, 2 ja 3 kohdan soveltamiseksi: a) "sokerin maailmanmarkkinahinnalla" tarkoitetaan yhteisön sokerin hintaa, josta on vähennetty kyseisenä viitekautena todettujen valkoisen sokerin vientitukien keskiarvo vähennettynä kiinteästi seitsemällä ECUlla sataa kilogrammaa kohti; b) "glukoosin hinnalla" tarkoitetaan kaksinkertaista yhteisön markkinoilla todettua maissin hintaa, josta on vähennetty asetuksen (ETY) N:o 1009/86 liitteessä tarkoitettujen tuotteiden valmistukseen käytettäville tärkkelystuotteille myönnettyjen tuotantotukien määrä kaksinkertaisena sataa kilogrammaa maissia kohti; c) "yhteisön sokerin hinnalla" tarkoitetaan valkoisen sokerin interventiohintaa, johon on lisätty varastointimaksu. 5. Edellä 3 kohdan toisen alakohdan b alakohdassa tarkoitetut yksityiskohtaiset säännöt tarkistetaan asetuksen (ETY) N:o 1785/81 41 artiklassa säädettyä menettelyä noudattaen. 6. Ennen markkinointivuoden 1989/1990 päättymistä komissio esittää neuvostolle tämän järjestelmän toimivuutta koskevan kertomuksen sekä tätä järjestelmää koskevat aiheelliset ehdotukset jatkotoimenpiteistä. 5 artikla Sadalle grammalle raakasokeria myönnettävän tuotantotuen määrä on yhtä suuri kuin sadasosa tuotantotuesta, jota sovelletaan käytettäessä valkoista sokeria kerrottuna asetuksen (ETY) N:o 431/68() 1 artiklan mukaisesti määritetyllä käytetyllä raakasokerin saannolla. 6 artikla Sadalle kilogrammalle edellä 1 artiklassa tarkoitettuja sakkaroosisiirappeja myönnettävän tuotantotuen määrä on yhtä suuri kuin sadasosa tuotantotuesta, jota sovelletaan käytettäessä valkoista sokeria kerrottuna: a) käytetyn siirapin sakkaroosipitoisuudella, kun siirapin puhtausaste on vähintään 98 prosenttia, tai b) käytetystä siirapista erotettavissa olevan sokerin asetuksen (ETY) N:o 1443/82 1 artiklan 5 kohdan toisen alakohdan mukaisesti todetulla pitoisuudella, kun siirapin puhtausaste on vähintään 85 prosenttia mutta pienempi kuin 98 prosenttia. 7 artikla Sadalle kilogrammalle asetuksen (ETY) N:o 1785/81 1 artiklan 1 kohdan f alakohdassa tarkoitetun perustuotteen kuiva-ainetta myönnettävän tuotantotuen määrä on yhtä suuri kuin valkoista sokeria käytettäessä sovellettava tuotantotuen määrä. 8 artikla Tämän asetuksen liitettä muutetaan tarvittaessa asetuksen (ETY) N:o 1785/81 41 artiklassa säädettyä menettelyä noudattaen. 9 artikla Asetuksen (ETY) N:o 1785/81 28 artiklan 1 kohdan e alakohdassa tarkoitettua kokonaistappiota vahvistettaessa otetaan kokonaisuudessaan 60 000 tonnia ylittävien valkoisena sokerina ilmaistujen tukea saavien perustuotteiden määrien osalta huomioon tämän asetuksen 1 artiklassa tarkoitettujen tuotantotukien myöntämisestä johtuvat tappiot. 10 artikla 1. Kumotaan asetus (ETY) N:o 1400/78 markkinointivuodesta 1986/1987. 2. Asetusta (ETY) N:o 1400/78 sovelletaan kuitenkin edelleen niihin jalostustoimiin, joista on ennen tällä asetuksella käyttöön otetun järjestelmän soveltamista esitetty tuotantotukihakemus. 11 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä maaliskuuta 1986. Neuvoston puolesta Puheenjohtaja G. BRAKS () EYVL N:o L 177, 1.7.1981, s. 4 () EYVL N:o L 87, 2.4.1986, s. 1 () EYVL N:o L 94, 9.4.1986, s. 6 () EYVL N:o L 281, 1.11.1975, s. 1 () EYVL N:o L 94, 9.4.1986, s. 1 () EYVL N:o L 158, 9.6.1982, s. 17 () EYVL N:o L 368, 31.12.1985, s. 25 () EYVL N:o L 170, 27.6.1978, s. 9 () EYVL N:o L 89, 10.4.1968, s. 3 LIITE >TAULUKON PAIKKA>